Kroonikates mainitakse Kambjat esmakordselt 1430. aastal (mõningatel andmetel isegi 1330. aastal), seetõttu on siinne kultuurilugu pikk ja traditsiooniderohke. Nime sai paikkond mõisnik Borchardus de  Kambie  järgi. Ta ehitas Kambjasse kiriku ja kinkis viimasele maad. Kirik kandis Püha Martini (ka Püha Maria) nime. Kihelkonnas oli ka teine kirik - katoliku abikirik (kabel) Kuuste mõisas. See hävis 17.sajandil. Kihelkonnakeskusena on Kambja kirjas  1472. aastast.